Prêt de blé
Material: papyrus
Place: Hermopolites
Categories: Vertrag
Darlehen
Weizen
βασιλευόντων Κλεοπάτρας καὶ Πτολεμαίου θεῶν Φιλομητόρ[ων] 
Σωτήρων ἔτους ὀγδόου, ἐφʼ ἱερέως τοῦ ὄντος ἐν Ἀλεξανδρείαι 
Ἀλεξάνδρου καὶ θεῶν Σωτήρων καὶ θεῶν Ἀδελφῶν καὶ θεῶν  
Φιλοπατόρων καὶ θεῶν Ἐπιφανῶν καὶ θεοῦ Εὐπάτορος καὶ θε[οῦ] 
Φιλομ[ή]τ[ο]ρ[ος] καὶ θεοῦ Νέου Φιλοπάτορος καὶ θεοῦ Εὐεργέτου καὶ θεῶ[ν] 
Φιλομητόρων Σωτήρων, ἱεροῦ πώλου  μητρὸς θεῶν μεγάλης, 
στεφανηφόρου βασιλίσσης Κλεοπάτρας θεᾶς Φιλομήτορος Σωτείρας 
Δικαιοσύνης Νικηφόρου, ἀθλοφόρου Βερενίκης Εὐεργέτιδος, φωσφ[ό]
ρου βασιλίσσης Κλεοπάτρας θεᾶς Φιλομήτορος Σωτείρας Δικαιοσύν[ης] 
Νικηφόρου, κανηφόρου Ἀρσινόης Φιλαδέλφου, ἱερείας βασιλίσσης Κ[λεο]
πάτρας θεᾶς Φιλομήτορος Σωτείρας Δικαιοσύνης Νικηφόρου, ἱερε[ίας] 
Ἀρσινόης Φιλοπάτορος τῶν ὄντων καὶ οὐσῶν ἐν Ἀλεξανδρεία[ι,] 
μηνὸς Δύστρου ἐνάτῃ καὶ εἰκάδι, Τῦβι ἐνάτῃ καὶ εἰκάδι, ἐν Τ[ήνει] 
τῆ[ι] καὶ Ἀκώριος τοῦ Μωχίτου τόπου, νομοῦ δὲ Ἑρμοπολίτου. 
ἐδάνεισεν Διονύσιος Ἀπολλωνίου Πέρσης οὐραγὸς Διονυσίωι 
Κεφαλᾶτος Πέρσηι τῆς ἐπιγονῆς καὶ τῆι τούτου μητρὶ Σαραπιάδι τῆι 
καὶ Σεναβέλλει Ἡλιοδώρου τοῦ καὶ Ἑριέως Περσίνηι, μετὰ κυρίου τοῦ 
ἑαυτῆς υἱοῦ Διονυσίου τοῦ καὶ προγεγραμμένου, πυροῦ στερεοῦ 
ἀρτάβας ἑκατὸν ἑξήκοντα ἓξ δίμοιρον , ἃς ἐκτεταμίευνται π[αρʼ αὐ]
τοῦ ἐξ οἴκου, τόκων τὴν ἀρτάβην ἑκάστην πυροῦ τρίτον, ἀρτάβα[ις] 
ὀγδοήκοντα τρισὶ τρίτωι · τὰς δὲ πάσας πυροῦ ἀρτάβας διακοσία[ς] 
πεντήκοντα  ἀποδότωσαν οἱ δεδανεισμένοι Διονυσίωι ἢ τ[οῖς] 
παρʼ αὐτοῦ ἐν μηνὶ Λωίωι ὅς ἐστιν Παῦνι τοῦ ὀγδόου ἔτους, πυρ[ὸν] 
νέον στερεὸν ἄδολον, μέτρωι τῶι πρὸς τὸ χαλκοῦν, καθεσταμέ[νας] 
ἐπὶ τὸν κατὰ τὴν Ἀκώριος ὅρμον τοῖς ἰδίοις ἀναλώμασι, ἄνε[υ] 
δίκης καὶ κρίσεως καὶ πάσης κακοτεχνίας· ἐὰν δὲ μὴ ἀπο[δῶσι] 
ἢ μὴ ποιῶσι καθʼ ἃ γέγραπται, ἀποτεισάτωσαν οἱ δεδανεισμένοι τ[ῶι] 
Διονυσίωι ἢ τοῖς παρʼ αὐτοῦ τιμὴν ἑ[κά]στης ἀρτάβης χαλκοῦ 
δραχμὰς τρισχιλίας καὶ μηθὲν ἧσσον· ἔγγυοι ἀλλήλων 
τοῦ δανείου εἰς ἔκτεισιν καὶ τῶν κατὰ τὴν συγγραφὴν πάντω[ν] 
αὐτοῖ οἱ καὶ δεδανεισμένοι· ἡ δὲ πρᾶξις ἔστω Διονυσίωι τοῦ 
δανείου ἔκ τε αὐτῶν Διονυσίου καὶ [Σ]αραπιάδος τῶν προγεγραμ
μένων, καὶ ἐξ ἑνὸς καὶ παρʼ ἀμφοτέρων καὶ παρʼ οὗ ἂν αὐτῶν 
αἱρῆται, καὶ ἐκ τῶν ὑπαρ[χόν]των αὐτοῖς [πάντω]ν καθʼ ἅπερ 
ἐγ δίκης· ἡ συγγραφὴ ἥδε κυρία [ἔστω πανταχῆι ἐπιφερομ]ένη. 
μάρτυρες· Πτολεμαῖος Ἀναξαγόρο[υ Μιλήσιος, Ἀγήνωρ Βαρκαίου] 
Λακεδαιμόνιος, Ἀρίμμας Διονυσίου Χαρι[στήριος, Ἡρώιδης Ἡρακλείδου] 
Ἀλεξανδρεύς, Εὐμένης Πολυκράτου Π[έρ]σ[ης, Ἀπολλώνιος ].....[ Πέρσης] 
[τῶ]ν φερομένων ἐν Κλεοπάτραι.  [συγγραφοφύλαξ· Πτολεμαῖος]. 
 [Διονύσιος Κ]εφαλᾶτος Πέρσης τῆς ἐπι[γονῆς καὶ ἡ τούτου μήτηρ] 
Σαραπιὰς ἡ καὶ Σεναβέλλις Ἡλιοδώρου τοῦ καὶ Ἑριέως Περσίν[η,] 
μετὰ κυρίου τοῦ προγεγραμμένου υἱοῦ αὐτῆς Διονυσίου 
[τ]οῦ προγεγ[ρ]αμμένου, ἔχ[ο]μεν [τ]ὰς τοῦ [π]υροῦ ἀρτάβας δ[ιακοσίας] 
[πεντήκοντ]α καθʼ ὅ[τι πρόκειται κ]αὶ ποιή[σ]ωμεν κατὰ τἆλλα τ[ὰ] 
γεγραμμένα καὶ δε[δ]ώκ[αμ]εν κυρίαν Πτολεμαίωι. Δ[ιονύσιος] 
ὁ προκείμενος γέγραφα καὶ ὑπὲρ Σαραπιάδος τῆς μητρὸς [διὰ τὸ] 
μὴ ἐπίστασθαι αὐτὴν γράμματα. 
 Πτολεμαῖος ἔχω κυρίαν.
ἔτους η Τῦβι κθ· δά Διονυσίου πρ Διονύσιον καὶ Σαραπιάδα   σν· 
ἀποδ Παῦνι τοῦ η  ὁ δα εἰς τὴν Ἀκώριος μέτρωι τῶι πρ τὸ χα· 
ἐπίτιμο τῆς  χα  Γ· συγγραφύ· Πτολεμαῖος.
Διονυσίου     Σαραπιάδος     Ἀγήνορος      Εὐμένους 
Διονυσίου     Πτολεμαίου     Ἡρώιδου       Ἀπολλωνίου 
Ἀρίμματος 
 δά Διον[υσίου πρὸς Διονύσιον] 
καὶ Σαραπιάδα   σν. 
 [Διο]νυς<gap/> 
ἀπόδο Παῦ ιβ.